Jeg skød min rejse i gang i sommeren 2019 med den transmongolske jernbane fra Moskva til Beijing. Togrejsen tog 10 dage, og med stop undervejs i både Rusland, Mongoliet og Kina fik jeg en forståelse for den akse af kultur, historie og mennesker, der forbinder Europa med Asien. Ved ankomsten til Beijing sad nerverne uden på tøjet. Det var første gang, jeg var i Kina, og jeg var derfor spændt på, hvad jeg ville synes om det land, jeg havde begivet mig ud på at studere i. De første fem måneder forløb med at afkode studiehverdagen, sproget og undersøge de unikke specialemuligheder, jeg kan opnå med både en dansk og kinesisk vejleder. Sidstnævnte er jeg i færd med at finde til 3. og 4. semester i 2020-2021, hvor jeg skriver et 1-årigt speciale. Jeg har fundet dybere vished i, at jeg vil specialisere mig i bioinformatik med mikrobiologi som fokus.
Kontrasterne er mange og kunne mærkes allerede fra dag ét, og det gør det på sin vis både hårdt og enormt inspirerende. Gennem min uddannelse er jeg fuldt beskæftiget med at lære to krævende sprog…